Olvan dóna llum verd a la urbanització de les primeres 50 hectàrees del polígon l'any que ve - Regió7 :: El Diari de la Catalunya Central\nOlvan dóna llum verd a la urbanització de les primeres 50 hectàrees del polígon l'any que ve\njordi escudé / olvan 10.12.2008 | 01:00\nL´Ajuntament d´Olvan ha aprovat definitivament la urbanització del nou polígon comarcal que s´ha de construir al municipi, amb l´afectació d´unes 50 hectàrees de terreny i amb la possibilitat de doblar-les en fases posteriors.\nAquest tràmit suposa un «avenç fonamental» per començar a fer realitat el projecte a partir de l´any vinent, tot i que no hi ha un calendari definitiu «i no volem fer volar coloms» pel que fa als terminis d´execució de les obres, segons ha explicat l´alcaldessa, Judit Carreras. Tanmateix, ha reiterat el compromís de la Generalitat d´iniciar els tràmits de licitació dels treballs dins el 2008 i adjudicar-los a començament de l´any que ve, al mateix temps que «començaríem a negociar la comercialització» de les noves parcel·les que hi haurà disponibles un cop acabades les obres, d´aproximadament un any i mig de durada.\nEl projecte aprovat recentment per l´Ajuntament d´Olvan, que ja s´ha tramès «amb efectes informatius» a la Comissió d´Urbanisme de la Generalitat, preveu la construcció de cinc grans vials dins la zona afectada pel pla parcial del polígon de Rocarodona, que s´ompliran, majoritàriament, de parcel·les petites i mitjanes, «però també n´hi haurà algunes de grans» per a les empreses que hi puguin estar interessades. En aquest sentit, Carreras ha avançat que a començament d´any «començarem a parlar» de les possibles empreses que es puguin instal·lar al nou polígon partint de la base que «fa uns mesos n´hi havia que estaven interessades a ampliar el seu negoci», diu Carreras, tot i admetre que «la complexitat del context econòmic actual podria haver canviat les coses».\nLes obres d´urbanització es licitaran abans no s´acabi l´any, moment en què també es veurà si el contracte serà amb diversos paquets o amb un de sol, en funció de les empreses que es presentin. Les obres començaran pel moviment de terres i esplanació de les 50 hectàrees de superfície, i continuaran per la pavimentació dels cinc vials amb les corresponents voreres i l´arbrat i el mobiliari urbà als carrers. També es duran a terme obres de drenatge per garantir la continuïtat de les rieres interceptades pels nous vials i l´adequació de la xarxa de serveis, tant pel que fa a l´abastament d´aigua, com a la d´enllumenat i telefonia. Finalment, també s´haurà de construir una estació depuradora de les aigües residuals que generin les futures empreses instal·lades al polígon. Tot plegat costarà cap a uns 8 milions d´euros (1,3 milions de pessetes), tot i que s´hi han d´afegir 1,3 milions de l´estació depuradora, 1,3 milions més de cost de la portada d´aigua al sector, així com la despesa del subministrament elèctric, fins a sumar un total de 15 milions d´euros (2.500 milions de pessetes).\nMés enllà de la quantitat d´empreses que s´acabin instal·lant al nou polígon, l´inici de les obres d´urbanització d´aquest nou equipament «significaran per si mateixes un pas endavant en la dinamització econòmica del Berguedà», en el sentit que es crearà ocupació i també se´n podrà beneficiar el sector de la restauració.


Quinteto Jamin (Flauta, Oboe, Clarinete, Fagot, Trompa) - Músics | Conciertos a Domicilio\nQuinteto Jamin (Flauta, Oboe, Clarinete, Fagot, Trompa)\nEl Quintet Jamin és una formació de joves músics professionals. La seva vocació, talent i amor per la música els va unir, i el seu desig és compartir amb el públic un repertori clàssic i contemporani explorant diferents estils amb innovació i l’excel·lència tècnica.\nEl Quintet Jamin està format per:\nNoé Cantú (Fagot): Fa 12 anys que és músic de plantilla de l'Orquestra Simfònica de Barcelona i Nacional de Catalunya (OBC). Va estudiar amb els mestres Benjamin Kamins (Houston), Norman Herzberg (Los Àngeles), i William Buchman (Chicago). Va rebre beques per als festivals Music Academy of the West (Santa Barbara, California), Tanglewood Music Center (Lennox, Massachusetts) i Bach Aria Festival & Institute (Stonybrook, New York), entre d'altres. Ha col·laborat amb les orquestres simfòniques de San Diego (California) i Chicago, i ha estat solista de la Chamber Orchestra at St. Matthew (Pacific Palisades, California) durant deu temporades. És un músic de cambra ben experimentat havent participat en conjunts com ara el trio de canyes Triole, patrocinat pel National Endowment for the Arts (NEA; Fons Nacional de les Arts) als EUA, i el Nicolas Consort (soprano, flauta, fagot, piano/orgue/clavicèmbal), entre d'altres incloent diversos a l'Auditori amb altres músics de l'OBC.\nJordi Gaya (Trompa): En Jordi va llicenciar-se l’Esmuc amb Jose Vicente Castelló, David Fernández i Javier Bonet. També ha participat en cursos amb gent com Will Sanders, Luca Benucci, Hermann Bauman, Dale Clevenger i Sara Willis. En el marc orquestral ha participat en orquestres com, Jop, Joic, josg, orquestra del Sol, Orquestra del Berguedà, Orquestra de la Noquera, orquestra de l’Esmuc, Banda de Lleida, Banda d'Alfarràs, ha col·laborat amb la Obc i últimament ha participat en el musical dels miserables. Actualment treballa a l’espectacle Taxi al TNC del teatre Nacional.\nAlicia Urzaiz (Clarinet): Graduada en Humanitats per la UAB i llicenciada en clarinet, estudià amb els mestres Carles Pertegaz, Josep Fuster, Isaac Rodríguez, Francesc Navarro, entre d'altres, rebent classes també de Michel Lethiec i Yves Didier. Llarga trajectòria musical com a membre de bandes de música (Federació Catalana de les Societats Musicals, entre d'altres). Membre de la JOC, puntualment de l'Orquestra Simfònica del Conservatori Superior del Liceu, i recentment de la OFI. Forma part de l'Esbart Dansaire Sant Marçal com a membre músic, interpretant així música tradicional i del folklore popular català.\nMarta Vara (Oboè): Va finalitzar els seus estudis a l’Escola Superior de Música de Catalunya (ESMUC) en l'especialitat d’Oboè i estudia amb Xavier Blanch i Dolors Chiralt (Oboè i Corn Anglès). Ha rebut masterclasses de Jaime González, Domenique Orlando, Fabien Thouand i Klauss König. Es llicencia el juny del 2013 a l’edat de 22 anys. Des de 2005 ha participat en algunes orquestres professionals i joves, entre elles la JONC, JOP, JOIC, la Banda Municipal de Música de Lleida, l'OBC, l' Orquestra Julià Carbonell... Guanya diversos premis de Música de Cambra entre 2005 i 2007 i participa en diversos Festivals de música Internacionals. Actualment compagina amb el quintet JAMIN la seva activitat docent com a professora d'oboè i llenguatge musical a l'Escola Municipal de Música de Cornellà i l'escola BCN Fusió.\nIrene Recolons (Flauta Travessera): Va cursar els seus estudis superiors amb Christian Farroni al Conservatori Superior de Música del Liceu. Paral·lelament ha estudiat Magisteri Musical a la UB. Forma part de la Banda Simfònica de Badalona i l'Orquestra de Flautes de Barcelona, on ha actuat com a solista en els concerts de les temporades 2011-2012 i 2012-2013. Ha rebut classes de Daniela Koch, Isabel Souto, Vicens Prats, Bernat Castillejo, Yolanda González, Claude Lefebvre i Paco Varoch. També ha assistit a masterclasses de Emmanuel Pahud, Aldo Baerten, Álvaro Octavio, Phillipe Bernold, Omar Acosta, entre d’altres. En l'àmbit de música de cambra ha rebut consells amb Paul Cortese, Catherine Ordronneau, Josep Surinyac, Philippe Vallet, Magdalena Barrera, etc. Ha format part de l'Orquestra Simfònica del Conservatori Superior del Liceu i de la OSMO. Com a cantant, ha format part de la primera promoció del Cor Jove Nacional de Catalunya on ha cantat com a solista en la gira estival de l'any 2013. Interessada en l’educació i la pedagogia, compagina els seus estudis fent de professora de flauta, cambra i llenguatge musical a l’Escola de música de Casp.\nLes paraules no poden descriure el plaer de gaudir d’una actuació del Quintet Jamin.


L’Ajuntament aprova un Pressupost Municipal per al 2016 de 18.590.607€ - Ajuntament de Mont-roig del Camp\nEl govern municipal ha explicat que es tracta d’uns comptes “de transició” que fomenten les polítiques d’ocupació i la millora dels serveis i l’espai públic\nEls pressupostos deixen la porta oberta a ser modificats un cop aprovat el Pla d’Acció Municipal 2016-2019, que recollirà propostes de la ciutadania els propers mesos\nPle de pressupostos de l’Ajuntament de Mont-roig del Camp\nL’Ajuntament de Mont-roig del Camp ha aprovat aquest migdia, en sessió plenària extraordinària, el Pressupost Municipal per a l’exercici del 2016. Com ha explicat l’alcalde, Fran Morancho, es tracta d’un pressupost de transició que potencia dos eixos bàsics. D’una banda es fomenten les polítiques d’ocupació i emprenedoria per tal d’aconseguir la recuperació econòmica del municipi i de l’altra s’aposta per la millora d’espais públics i la implantació dels serveis bàsics als llocs on hi ha carències, reforçant el manteniment del municipi.\nEl pressupost per al 2016 és de 18.590.607 euros, una xifra que suposa un increment del 7,47% respecte del 2015. Després de 4 anys amb pressupostos marcats per un pla de sanejament i ajust, a data d’avui l’Ajuntament està sanejat, fet que permet deixar enrere la contenció estricta d’anys anteriors i encetar nova etapa en què s’incrementen pràcticament totes les partides. Tot i això es manté la línia d’equilibri pressupostari i control de la despesa.\nAquest pressupost deixa la porta oberta a patir modificacions de crèdit d’acord als resultats del Pla d’Acció Municipal 2016-2019 que es tancarà en els propers mesos. En aquest sentit, Morancho ha insistit en el fet que les propostes que se’n derivin del procés de participació ciutadana podran modificar partides i incrementar la inversió d’aquest pressupost. Cal dir que l’Ajuntament té capacitat suficient per endeutar-se i executar les propostes que puguin ser plantejades.\nEs potencien polítiques econòmiques i manteniment de l’espai públic\nEl nou pressupost preveu un impuls de les polítiques de promoció econòmica i ocupació per tal de generar noves oportunitats i lluitar contra la taxa d’atur, situada al municipi en un 28,63%. En l’àmbit d’impuls econòmic es contempla la creació d’un espai d’emprenedoria i suport empresarial a Miami Platja També es fomenta el sector estratègic del municipi, el turisme, com a generador d’economia local i es reforcen les partides per millorar els recursos turístics, com les platges.\nDes del Pla de Barris es preveuen impulsar projectes de caire social, lligats a la generació d’oportunitats per a joves i dones. En aquest sentit, en el pressupost global es prioritzen les polítiques de serveis a les persones, com les socials, que preveuen algunes actuacions noves com un programa de prevenció de la malnutrició infantil.\nEl segon eix important és la millora dels espais públics. L’objectiu és donar resposta a un dels problemes més greus que presenta el municipi com és un baix nivell de manteniment i degradació de diverses àrees.\nEstabilitat i baix endeutament\nDestaca també que el pressupost compleix els requisits d’estabilitat i endeutament. Cal dir que el període mig de pagament als proveïdors és de menys de 30 dies i el rati d’endeutament és del 49%, essent el nivell d’endeutament per habitant de 940 euros, xifra per sota d’altres municipis veïns. D’altra banda, el romanent de tresoreria és de més de 4 milions d’euros.\nAprovada la plantilla de l’Ajuntament per al 2016\nEl ple extraordinari també ha servit per aprovar la plantilla de l’Ajuntament per al 2016 que estarà formada per 103 treballadors entre personal funcionari, personal laboral fix, personal laboral temporal i personal eventual.\nEn el plenari també s’ha debatut la moció presentada per part del grup municipal de Ciutadans per tal de dotar al municipi d’àrees de servei i pernoctació per a autocaravanes, que ha quedat desestimada.\nAprovats els pressupostos de les empreses municipals\nAbans de la sessió plenària de l’Ajuntament han tingut lloc les Juntes Generals de les empreses municipals EMSSA i EMOMSA amb la presentació dels respectius pressupostos. Destaca en aquest cas que aquests comptes reflecteixen els eixos estratègics del pressupost de l’Ajuntament, reforçant la contractació de personal de brigades per a millorar el manteniment del municipi, i de personal de les àrees de les persones.\nLa Junta General d’EMSSA ha aprovat un pressupost per al 2016 de 2.457.138,24 €, un 7,57% més que el 2015, mentre que la Junta General d’EMOMSA ho fa fet per un import de 1.6978.117,24 €, un 10,2 % més que l’any anterior.\nDossier informatiu Pressupost 2016 Ajuntament de Mont-roig del Camp\nDossier informatiu Pressupost 2016 Emomsa\nDossier informatiu Pressupost 2016 Emssa


La Fusa, en Wifi i la Sacha guanyen al Cànic\n13 feb 16 La Berta va guanyar dissabte en grau I, la Tina dissabte en grau III i en Paco diumenge en grau III. Podis també per en Josep, en Sergi, la Juli i la Neus\nAquest darrer cap de setmana, després del concurs de disfresses i el jumping per relleus de dissabte al matí vàrem organitzar dues proves puntuables pel Campionat d’Espanya de la RSCE.\nLes hem organitzat sobre dues pistes: a la pista central en Jordi Boix ha estat jutjant als gossos de categoria gran i a la pista de la carretera s’han alternat en Pep Pineda i en Juan Garcia Rudilla per jutjar els mini i midi.\nEn grau I i mida gran només teníem un representant: la Berta amb la Fusa però no ens en calia més. Aquest equip ha fet un excel·lent a la primera mànega i un zero a la segona amb el que han guanyat la prova de dissabte en aquesta categoria i, a més, han sumat el segon dels tres punts que els caldrien per pujar de grau.\nEn la categoria dels novells, en mini i midi només ens representaven en Josep i en Loki que han fet una molt bona primera mànega bo i passar-se de llarg un salt i s’han eliminat a la segona. Això, considerant que les pistes eren complexes i hi ha hagut força eliminats, els ha situat al final dins el podi de la seva categoria.\nEn grau II a la pista d’en Jordi teníem a la Juli i la Cora han fet una gran actuació fent un doble excel·lent, quedant classificades en segon lloc a la final i sumant un altre excel·lent a zero per la seva selecció individual pel Campionat d’Espanya. En Joan Carles ho ha fet molt be també amb la Maggie, fent un excel·lent a l’agility i quedant en cinquè lloc al final. Cal destacar també el fantàstic agility a zero d’en Juanjo i en Qumba que han estat segons en aquesta mànega i les pistes de la Maria i la Dana amb només una falta en el circuit però amb penalització per temps.\nA l’altra pista els petits i mitjans de grau II també s’han fet notar. En Sergi i en Zut han fet un doble zero i han acabat segons en la final conjunta de mini i midi. L’Estel i en Taboo han fet l’agility més ràpid del dia, dissortadament amb una penalització mentre que la Carme i la Striptease han destacat al jumping.\nEn grau III només teníem representació en S i M però també ha estat suficient. La Tina ha guanyat la prova amb un doble zero i l’Ela ha estat tercera. Per que fa a la resta, la Sacha ha fet un bon agility però ha punxat al jumping i la Taca no tenia el seu dia i ha caigut en els paranys del recorregut.\nL’endemà qui va endur-se el pes del grau I del club va ser en Loki que, sota el guiatge d’en Josep, va aconseguir fer un zero en el primer recorregut del dia. En la segona pista va fer un refús d’entrada i després ja va anar descol·locat tota la prova. Al final van quedar segons en el podi i anoten en seu primer caniquillu de la seva carrera.\nEn mida gran competien en Duc i la Mercè però no van aconseguir completar les pistes amb excel·lent.\nEn grau II les pistes de mini i midi eren molt complexes, només la Carme va aconseguir completar el primer recorregut a zero amb la Striptease i va aconseguir acabar quarta. L’Estel i en Taboo van patir més i no van poder finalitzar aquests circuits.\nEn mida gran, en Juanjo i en Qumba van fer un doble excel·lent a la pista d’en Jordi, quedant classificat en quart lloc mentre que la Dana i en Dic van fer sense error l’agility però van penalitzar més en el jumping.\nPer acabar, en grau III en Paco i la Sacha i la Tina i en Wifi van fer un doble excel·lent cadascú aconseguint classificar-se en primer i segon lloc del podi final, arrodonint així dues jornades de competició que han estat un exit de participació, organització i bon rotllo.\nGràcies a tots per l’ajuda i fins la propera,\nText: Josep (Loki)\nFotos: Elisenda (Cuca)


> Recursos > vídeo > com convertir FLV a VOB\nSi ha descarregat un munt de vídeos FLV de participació de vídeo llocs web com YouTube i volen convertir VOB format per estar encès un DVD o d'altres, hi ha un tot-en-un app que l'ajudaran a convertir FLV a VOB o cremar FLV en DVD directament.\nThats Video Converter ( Video Converter Ultimate for Mac ), que suporta la conversió de vídeo i DVD que crema. Així es pot utilitzar per convertir FLV a VOB, així com cremar FLV en DVD d'alta qualitat de vídeo i àudio. El guia següent és per a usuaris de Windows. Per a usuaris de Mac, vostè pot anar a Guia dels usuaris Mac.\nPas 1: Afegir arxius de FLV al FLV a Convertidor d'VOB\nPer carregar arxius de FLV a aquest app, teniu tres maneres opcionals:\n1. des del menú principal, feu clic a la pestanya de "Convertir" i seleccioneu l'opció "Afegir arxius" a pasturar i escolliria els seus arxius FLV des del PC d'importar.\n2. premeu l'opció "Afegir arxius" en aquest navegar i triar els vídeos FLV objectiu PC per carregar.\n3. directament arrossegar i deixar anar fitxers FLV buscats al programa.\nPas 2: Seleccioneu VOB com el format de sortida\nPremeu el botó "Format" a la dreta a pop-up el format de llista, on ha de seleccionar "VOB" en "Format" > categoria "Vídeo" de FLV a conversió VOB.\nNota: Si vol estar encès FLV en DVD, en primer lloc, cal entrar a la interfície que crema colpint la pestanya de "Cremar" al pas 1. Secord, a la subfinestra de "Canvi de plantilla" a la part dreta, seleccioneu un dels seu favorit plantilla per fer el seu menú de DVD. Finalment, feu clic a la "crema" a la part inferior dreta de la interfície per cremar DVD starn.\nPas 3: Començar la conversió de vídeo\nA la cantonada inferior dreta de la FLV a interfície principal del convertidor VOB, hi ha un "Convertir" botó. Acabat de colpir-lo per convertir FLV a VOB directament.\nCorrecte, es fa. Només deixi aquest app fer les coses de la resta. Uns minuts més tard, vostè pot obtenir un arxiu. VOB o un disc DVD amb el mateix contingut digital.\nSi us plau, obtenir la classe aquí.\nCom convertir FLV al nou iPad (iPad 3)\nCom convertir FLV a SWF (10 Windows inclòs)\nTop 10 movie4k alternatives per a vostè\nDepuració aboca per multimèdia per Roku\nFLV a Convertidor de DivX: com convertir FLV a DivX\nDownloadHelper no treballant? Resolts\nAconseguir un convertidor d'AVI lliure sense filigrana\nWMV Splitter: Tallar WMV a diversos Segments


Bach Zum Mitsingen a l'Església Alemana\nBach Zum Mitsingen a l’Església Alemana\nEl cap de setmana del 14 i 15 de gener, vam tenir dues ocasions germanes (i germàniques) de refugiar-nos del fred. Em refereixo a l’escalfor que encén l’agenda musical en les ànimes melòmanes. La foguera Bach Zum Mitsingen (BZM) va venir a il·luminar l’Església Evangèlica de parla alemanya del carrer de Brusi. Les espurnes: 8 instruments i 34 veus, algunes de la federació Corals Joves de Catalunya. Els espetecs: les cantates 3 i 111, no cal dir que de Bach. I l’atiador: el director Pau Jorquera.\nAssaig de la BZM. A la imatge destacada, final del concert a l’Església Alemana.\nFotografies de Frederic fdhrzt\nEl BZM és una iniciativa que, des de fa quasi 6 anys, pretén difondre les cantates del cèlebre compositor barroc tant en format concert (el dissabte) com dins la missa (el diumenge). Amb aquesta intenció divulgativa, cada programa conté el text en alemany i la traducció al català. Les particularitats del BZM són dues: la primera, que recupera el context litúrgic que emmarcava les cantates originàriament; i la segona, que cada activitat es concep com un projecte participatiu, amb cantaires voluntaris que es troben el dissabte matí per fer un assaig intensiu del que interpretaran a la tarda i l’endemà matí. Tot un espectacle lila i taronja en què ningú es crema, ja que els participants han de tenir formació i experiència musical.\nMalgrat que ens van avançar que a l’octubre tornaran al barri, si algú els vol escoltar abans, pot consultar l’agenda a www.bachzummitsingen. Les espurnes sempre són diferents, però és la gràcia d’aquesta foguera.


Contacte mail Chimp\nExplica'ns que et cal\nEscull una opció *\nVull rebre informació promocional i de màrqueting\nNo vull rebre informació promocional i de màrqueting\nConsentiment d'autorització de dades *\nEstic d'acord amb les condicions legals i de privadesa\nLa Tercera Pell SCCL utilitzarà la informació que proporcioneu en aquest formulari per estar en contacte amb vosaltres i proporcionar-vos actualitzacions i màrqueting. Escull com vols que ens posem en contacte amb tu:\nCorreu electrònic Móvil\nPodeu canviar d’opinió en qualsevol moment fent clic a l’enllaç de cancel·lació de la subscripció al peu de pàgina de qualsevol missatge de correu electrònic que rebeu o bé posant-vos en contacte amb nosaltres a l'adreça administracio@latercerapell.com. Tractarem la vostra informació amb respecte. Per obtenir més informació sobre les nostres pràctiques de privadesa, visiteu el nostre lloc web. En fer clic a continuació, accepteu que podem processar la vostra informació d’acord amb aquests termes.


Gîte du Presbytère de L'Abbé L'Hermina Eu França - Ofertes d'hotels amb els MILLORS DESCOMPTES EN LÍNIA Atenció al Client\nGîte du Presbytère de L'Abbé L'Hermina1, Rue De L'Abbe L'Hermina, Saint-Martin-le-Gaillard, Eu, França, 76260 - Veure al mapaExcel·lent8,5Basada en16comentarisGîte du Presbytère de L'Abbé L'HerminaVeure més fotos"Huge home, accepted pets and our cats loved the house. Beaut..."MelissaUnited StatesVeure més fotosVeure totes les 24 fotosMolt bona ubicació 8,1Veure al mapa8,1UbicacióParticularitats que li encantaranWi-Fi gratuït en totes les habitacionsbalcó/terrassajardíaparcament de cotxes\nVeure les fotosCasa de 4 Habitacions (Four-Bedroom House)200 m24 habitacions4 llits dobles i 1 sofà lli...Fixa les dates per veure preus\nSobre l'allotjamentDescripcióSi el que està buscant és per un hotel ben situat a Criel-sur-Mer, no busqui més enllà de Gîte du Presbytère de L'Abbé L'Hermina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Gîte du Presbytère de L'Abbé L'Hermina ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, instal.lacions de barbacoa. L'ambient de Gîte du Presbytère de L'Abbé L'Hermina es reflexa en cada habitació. calefacció, escriptori, balcó/terrassa, aparell de televisió, TV satèl•lit/cable són només algunes de les comoditats a la vostra disposició. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Gîte du Presbytère de L'Abbé L'Hermina és una elecció inteligents per a viatgers a Criel-sur-Mer, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardí Àpats, begudes i refrigeriinstal.lacions de barbacoa Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinarenta vaixellesassecador de cabellforn microonesreproductor de DVD/CDbalcó/terrassahabitacions interconnectades disponiblessala d'estarbanyeraneveraservei de planxacalefaccióplat de dutxaTV satèl•lit/cableescriptorirentadoraempolles d'aigua de cortesiaMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Gîte du Presbytère de L'Abbé L'Hermina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 750 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.Mostrar més\nGîte du Presbytère de L'Abbé L'Hermina


Trobada Històrica de pastors i líders | CEC Digital\nEl proppassat 8 d’octubre s’ha produït una trobada històrica de la Comunitat Protestant: prop de 240 pastors, pastores i líders, als que s’han de sumar aquells molts altres que per compromisos ministerials adquirits feia molt temps no van poder assistir, van respondre a la convocatòria feta per la “Plataforma per la defensa de les Llibertats del Poble Protestant”.\nLa convocatòria va respondre a l’anàlisi de la situació actual. Al sentiment històric de sentir-se discriminats se n’hi ha de sumar un altre: el de sentir-se amenaçats.\nUna part cada cop més creixent de la Comunitat Protestant se sent amenaçada veient com cada setmana s’obre un nou expedient de tancament d’un altre Centre de Culte i, el que és pitjor, veient que en el futur la situació es pot agreujar.\nL’avantprojecte per a una nova Llei de Centres de Culte, que ha presentat el Govern de la Generalitat, ha contribuït a desfermar aquest sentiment d’amenaça.\nEn el decurs de la trobada es va fer una llarga i detallada anàlisi de la situació actual i es va deixar palesa la voluntat expressada per diferents àmbits del Govern, i del seu entorn, d’entrar en diàleg amb la Comunitat Protestant per trobar una solució a l’actual situació.\nPer la seva banda els presents a la trobada van deixar constància de la seva voluntat i del seu compromís de treballar per a la unitat de l’Església i per aconseguir uns drets que mai fins ara no ens han estat reconeguts.\nLa principal conclusió que es deriva de la trobada és que mentre que l’actual situació de crisi ha portat a molts col·lectius socials a treballar per mantenir els drets aconseguits, la Comunitat Protestant ha de continuar treballant per aconseguir els Drets que encara mai no se’ns han reconegut.


El periodista i promotor audiovisual Tatxo Benet es recupera després d'haver tingut coronavirus. En un fil de Twitter ha explicat que es troba molt millor i vol mostrar el seu agraïment cap a aquelles persones que li han donat suport i que han estat al seu costat quan més les ha necesitat. "Tinc moltes esperances en tornar a casa aquesta setmana", ha dit.\nFOTO: Tatxo Benet\nBenet explica que ha estat diversos dies a la UCI però que ara el pitjor ja ha passat. Vol agrair la feina ben feta al personal del clínic i també a la seva dona i els seus fills, que li han fet costat en tot moment, des de la distància.\nEls usuaris de xarxes socials també han demostrat la seva alegria i li han fet saber. Li han escrit missatges d'afecte i li han enviat petons i abraçades perquè pugui seguir endavant amb aquesta recuperació que té a tocar.\nParaules clau: SUPORT


històries informàtiques: de març 2012\nCercant per la xarxa, he trobat aquest programa de diagnòstic, que ens dóna una informació bàsica sobre el sistema, tot i que no és ni de llarg tan complet com ho pugui ser el Sisoft Sandra o bé el PC Wizard.\nL'avantatge, és que tota la funcionalitat que ens aporta és gratuïta i ocupa molt poc espai, a diferència del Sisfot Sandra, i s'actualitza regularment , a diferència del PC Wizard sembla que ha deixat d'actualitzar-se.\nEn podeu mirar les característiques aquí, i us el podeu descarregar des d'aquí.\nSoftCatalà, ha publicat un programa, que automatitza de forma molt senzilla el procés de descàrrega, instal·lació i configuració de tots els paquets de llengua per a sistemes que funcionen en Windows. Només cal que us el descarregueud'aquí, l'executeu i reinicieu la màquina, i en principi, tindreu el vostre Windows amb el màxim grau de traducció possible al Català.\nDe totes maneres, trobo una mica trist, que Windows no incorpori el Català com una opció més durant el procés d'instal.lació, com ja ho fan totes les distribucions de Linux.\nDesprés d'uns mesos d'espera, ha aparegut la nova generació de GPUs de nvidia basades en l'arquitectura Kepler. Aquesta vegada s'ha posat a la venda el model més alt de la gamma, la GTX680, que sembla que té unes prestacions comparables, o fins i tot una mica superiors a les GPUs de AMD com ara la 7970 a un preu una mica inferior, i amb menor consum energètic. En podeu llegir una anàlisi aquí.\nAMD Radeon 7850/7870\nHan sortit a la venda les targetes gràfiques basades en les GPUs 7850/7870, amb uns preus aproximats de 250/300€. Tenen un rendiment excel.lent, superior en molts casos al rendiment de les GPUs de la generació anterior 6950/6970, amb un consum energètic inferior i més bé de preu.\nEn podeu llegir un article ben complet a techreport.\nPublicat per Jordi a 17:11 Cap comentari:


Darrers 5 NewslettersNewsletter 11/03/15Newsletter 12/02/15Newsletter 03/02/15Newsletter 28/01/15Newsletter 22/12/14\nUn centenar de directius participen a la II Jornada Tècnica de Col·laboració Publicoprivada de La Unió\nLa II Jornada Tècnica de Col·laboració Publicoprivada (CPP), organitzada pel Consell d'Activitat Privada de La Unió, va reunir un centenar de directius de les entitats associades a l'associació empresarial. A la presentació de l'acte, Helena Ris, directora general de La Unió, va recordar que les experiències de CPP tenen un llarg recorregut i que formen part de l'ADN del model sanitari català, un model que, segons va dir, obté resultats excel·lents. Ris també va comentar que moltes d'aquestes col·laboracions estan qüestionades, fet per el qual cal explicar-les i així canviar aquesta percepció. A continuació, Carles Núñez, vocal-president del Consell de Sector d'Activitat Privada de La Unió, va subratllar que la CPP no és un fi per si mateixa, sinó una eina per assolir els objectius de les entitats, com millores en l'atenció al pacient, l'eficiència o la sostenibilitat.\nL'acte, que es va celebrar el passat 18 de febrer a l'Hospital General de Catalunya, va incloure una conferència inaugural impartida per Mònica Reig, directora associada del Programa Partners d'ESADE. També es va presentar l'Estudi sobre aliances estratègiques i col·laboració publicoprivada, a càrrec d'Anna Riera, directora Sanitària, Social i de Participació Associativa de La Unió.\nL'acte va acollir la presentació d'experiències a dues taules, una sobre gestió assistencial i l'altra de gestió de serveis complementaris. La primera taula va agrupar presentacions a càrrec de Jaume Duran, director general de la Fundació Sanitària de Mollet; Xavier Mate, director general d'IdcSalut, i Esteve Picola, director general de Mútua Terrassa. Per la seva part, Frank Domènech, director de desenvolupament de Cetir; Marta Elorduy, vicedegana de Medicina de la Facultat de Medicina i Ciències de la Salut de la UIC; Esteve Llargués, director del Servei de medicina interna i especialitats de la Fundació Hospital Asil de Granollers, i Anna Carol Pérez, directora mèdica de l'Hospital Sant Rafael, van intervenir a la segona taula.\nLa cloenda de la sessió va ser a càrrec de la secretària general del Departament de Salut, Roser Fernández. En aquesta newsletter trobareu un resum les intervencions dels ponents, així com les presentacions que van fer. Podeu consultar les notícies publicades per Gaceta Médica i Acta Sanitaria sobre aquesta jornada per ampliar la informació:\nGaceta Médica - Jornada CPP (379.8 Kb)\nActa Sanitaria - Jornada CPP (81.2 Kb)\nLa col·laboració publicoprivada en el context actual\nLa qualitat de la CPP i el seu desenvolupament, determinants fonamentals d’un país per créixer i prosperar\nLa sessió va començar amb una conferència de Mònica Reig, directora associada del Programa Partners d'ESADE, que portava per títol “La qualitat de la CPP i el seu desenvolupament, determinants fonamentals d'un país per créixer i prosperar”. Segons Reig, la col·laboració publicoprivada crea valor públic, valor per al ciutadà, així que ha de ser una estratègia de gestió pública per...\nLa sessió va començar amb una conferència de Mònica Reig, directora associada del Programa Partners d'ESADE, que portava per títol “La qualitat de la CPP i el seu desenvolupament, determinants fonamentals d'un país per créixer i prosperar”. Segons Reig, la col·laboració publicoprivada crea valor públic, valor per al ciutadà, així que ha de ser una estratègia de gestió pública per millorar serveis. A més, és important tenir en compte, segons va dir, que el sector privat aporta coneixement, flexibilitat, eficiència i finançament al sector públic. D'aquesta manera, el sector públic aconsegueix una millora en els béns i serveis públics i, alhora, el privat veu com augmenta la competitivitat i es dinamitza el mercat.\nD'altra banda, la directora associada del Programa Partners va explicar que la contractació pública és una activitat estratègica i global que comença amb un plantejament estratègic i continua amb el disseny i la configuració. Més tard, es du a terme la selecció i la licitació i, posteriorment, l'execució del projecte. L'última fase, va destacar Reig, és l'avaluació de resultats. Aquest punt, segons ella, té molta importància ja que, si no s'avalua, és molt difícil explicar què aporta la CPP i què suposaria no dur-la a terme.\nCondicions d'èxit del model de CPP\nA continuació, va definir les condicions d'èxit del model de CPP, que són disposar d'un marc institucional i normatiu adequat i de coneixement suficient per exercir el rol de governança, així com adoptar una orientació estratègica resistent al cicle politicoelectoral. També cal dur a terme una gestió correcta de risc, realitzar una selecció adient i transparent dels partners i un seguiment i avaluació de les experiències. De la mateixa manera, és necessari incorporar els seus aprenentatges al sistema.\nPer acabar, Mònica Reig va destacar que hi ha elements de pes que avalen la col·laboració publicoprivada i va afegir que calen governs més forts i efectius per poder-la desenvolupar, ja que, tal com va comentar, la CPP suposa acceptar la transformació de l'Estat.\nPodeu descarregar la presentació de Mònica Reig:\nII Jornada Tècnica de Col·laboració Publicoprivada (CPP) - Mònica Reig (2623.3 Kb)\nPresentació de l’estudi de La Unió sobre Col·laboració Publicoprivada\nLa segona intervenció de l'acte va ser a càrrec d'Anna Riera, directora Sanitària, Social i de Participació Associativa de La Unió, que va presentar l'Estudi sobre aliances estratègiques i col·laboració publicoprivada de l'associació empresarial. Tal com va exposar, aquest estudi identifica acords formals de col·laboració entre dues o més entitats independents, que treballen per...\nLa segona intervenció de l'acte va ser a càrrec d'Anna Riera, directora Sanitària, Social i de Participació Associativa de La Unió, que va presentar l'Estudi sobre aliances estratègiques i col·laboració publicoprivada de l'associació empresarial. Tal com va exposar, aquest estudi identifica acords formals de col·laboració entre dues o més entitats independents, que treballen per dur a terme activitats conjuntes, intercanviant i compartint recursos i capacitats o bé generant-ne de nous, de manera que aquest compromís permeti augmentar i mantenir els avantatges competitius de cadascuna d'elles en el temps i assolir un resultat millor per la comunitat que si operessin separadament. Així doncs, l'expressió “col·laboració” combina diferents formes de cooperació entre organitzacions de dret públic i privat. Riera va destacar que, sobretot, es plantegen col·laboracions que es basen en la premissa del triple win: jo hi guanyo, tu hi guanyes i la societat hi guanya.\nL'estudi s'ha fet a partir de dues enquestes, una primera, que es va dur a terme el 2009 amb intenció inicial, qualitativa i amb una definició lliure d'aliances estratègiques; i una altra que s'ha desenvolupat entre el 2013 i el 2014. Aquesta segona és de revisió, amb millora de les definicions i amb intenció qualitativa i quantitativa per presentar resultats. En total, s'han inclòs 208 iniciatives, reportades per 35 entitats però que n'impliquen a 118.\nLa directora Sanitària, Social i de Participació Associativa de La Unió va resumir alguns dels resultats de l'estudi:\nEl 80% de les col·laboracions s'han realitzat en l'àmbit d'activitat d'atenció especialitzada.\nEl 50% de les col·laboracions s'han realitzat entre el sector públic i el sector privat.\nEl 30% de les col·laboracions se han realitzat a la comarca del Vallès Oriental, el 18% al Vallès Occidental i el 17% al Barcelonès.\nLa distribució territorial mostra iniciatives de col·laboració en tot l'àmbit territorial i proporcionalment al dimensionat de les estructures sanitàries i socials, per població i necessitat de prestació de serveis. Malgrat això, com les respostes a l'enquesta han estat voluntàries i vinculades a l'àmbit associatiu de La Unió, la manca d'informació sobre acords en alguns àmbits territorials no pressuposa la falta d'iniciatives en aquest sentit.\nEl 64% de les col·laboracions establertes són operatives: permeten millorar l'eficiència, la qualitat i l'accessibilitat dels serveis assistencials que es presten en els diferents àmbits d'actuació i afavoreixen l'atenció de proximitat.\nS'observa que el 92% són col·laboracions formalitzades amb convenis propis.\nEl 40% són col·laboracions estables establertes fa més de cinc anys.\nEl que impulsa a les organitzacions a establir les col·laboracions és millorar l'efectivitat de la pràctica (41%).\nPer concloure, Anna Riera va subratllar que els acords de col•laboració estables són un factor clau per a la sostenibilitat de les organitzacions sanitàries i socials, així com una realitat ja existent a tot el territori i en tots els àmbits del sistema sanitari català. A més, va posar especial èmfasi en en la millora del servei públic que representa aquest model de col•laboració publicoprivada, i, segons va apuntar, “és el nostre deure preservar-ho”.\nPodeu descarregar la presentació d'Anna Riera:\nII Jornada Tècnica de Col·laboració Publicoprivada (CPP) - Anna Riera (793.1 Kb)\nCasos de gestió assistencial\nLa primera taula de presentació d'experiències es va centrar en casos de gestió assistencial. Al final del text podeu descarregar les presentacions que van fer els participants a la sessió. Per començar, Jaume Duran, director de la Fundació Sanitària de Mollet, va donar a conèixer l'aliança d'aquesta entitat amb Fisiogestión, en el camp de la rehabilitació. Duran va posar...\nLa primera taula de presentació d'experiències es va centrar en casos de gestió assistencial. Al final del text podeu descarregar les presentacions que van fer els participants a la sessió.\nPer començar, Jaume Duran, director de la Fundació Sanitària de Mollet, va donar a conèixer l'aliança d'aquesta entitat amb Fisiogestión, en el camp de la rehabilitació. Duran va posar especial èmfasi en destacar que les aliances han de coincidir amb els valor fundacionals de l'entitat i que les estratègies entre organitzacions han d'estar enfocades a millorar coneixements, habilitats i actituds. A més, va apuntar que, per a la Fundació Sanitària de Mollet, la col·laboració ha de respondre afirmativament tres qüestions: Està orientada al pacient? El professional hi guanya? L'organització hi guanya? Si no es compleixen aquests requisits, segons va dir, la col·laboració no té sentit.\nA continuació, Xavier Mate, director general d'IdcSalut, va presentar la unitat de cures multicentre, conjunta per a l'Hospital de Sabadell, del Parc Taulí, i l'Hospital General de Catalunya, d'IdcSalut. Aquesta experiència es va posar en marxa el 2010 amb l'objectiu de buscar l'eficiència, ja que l'augment de massa crítica permetia dur a terme la inversió tecnològica necessària. Segons Mate, algunes de les claus perquè el projecte funcionés són la creació d'una única direcció i una estructura organitzativa conjunta per als dos centres, així com dissenyar protocols comuns per als dos centres. En la seva intervenció el director d'IdcSalut va explicar que, malgrat algunes dificultats, la valoració global és positiva i s'ha aconseguit garantir el contínuum assistencial per al pacient i augmentar la velocitat de resposta en situacions crítiques, entre d'altres coses.\nLa tercera intervenció a la taula va ser a càrrec d'Esteve Picola, director general de Mútua Terrassa, qui va parlar de CatLab, un laboratori d'anàlisis clíniques que neix de la integració dels laboratoris de l'Hospital Universitari Mútua de Terrassa i del Consorci Sanitari de Terrassa. Segons Picola, alguns dels elements facilitadors per al desenvolupament del projecte van ser la creació com a fórmula jurídica d'Agrupació d'Interès Econòmic (AIE) i el fet de disposar d'un nou espai comú per a les dues entitats. D'altra banda, el director general de Mútua Terrassa va destacar la importància de l'acció conjunta per crear valor públic i va subratllar que les sinergies entre entitats només són possibles si hi ha visió global i a mig termini, generositat i perseverança. Així mateix, va afegir que les millores de costos arriben com a conseqüència de la introducció i consolidació del nou model implantat i que l'estalvi immediat no és compatible amb un model sostenible i raonable.\nII Jornada Tècnica de Col·laboració Publicoprivada (CPP) - Jaume Duran (1348 Kb)\nII Jornada Tècnica de Col·laboració Publicoprivada (CPP) - Xavier Mate (1702.1 Kb)\nII Jornada Tècnica de Col·laboració Publicoprivada (CPP) - Esteve Picola (590 Kb)\nCasos de gestió de serveis complementaris\nLa segona taula va acollir la presentació d'experiències en gestió de serveis assistencials. Al final del text podeu descarregar les presentacions que van fer els participants a la sessió. Per començar, Frank Domènech, director de desenvolupament de Cetir, va donar a conèixer l'experiència transfronterera del PET-SCAN del golf de Lyon, que és el primer projecte europeu en cooperació...\nLa segona taula va acollir la presentació d'experiències en gestió de serveis assistencials. Al final del text podeu descarregar les presentacions que van fer els participants a la sessió.\nPer començar, Frank Domènech, director de desenvolupament de Cetir, va donar a conèixer l'experiència transfronterera del PET-SCAN del golf de Lyon, que és el primer projecte europeu en cooperació fronterera. Aquesta iniciativa va comptar amb tres participants –l'Hospital de Perpinyà, el Medicine Nucleaire Centre Liberal de Beziers i Cetir– que es van constituir com a Agrupació Europea d'Interès Econòmic (AEIE). Segons Domènech, aquest tipus d'agrupació és una estructura flexible i lleugera que permet a cadascun dels seus membres conservar la seva pròpia independència econòmica i jurídica. El director de desenvolupament de Cetir va reconèixer que aquest cas va tenir algunes dificultats en el finançament de pacients atesos a França, reticències de les asseguradores a establir convenis de finançament o dels pacients a ser atesos a França, així com dificultats en l'autorització de subministrament de producte radioactiu a l'estranger que van fer que CETIR s'acabés desvinculant del projecte.\nA continuació, Marta Elorduy, vicedegana de la Facultat de Medicina i Ciències de la Salut de la Universitat Internacional de Catalunya (UIC), va parlar de la universitat i el sector salut, junts en la formació. Concretament, va explicar l'experiència de la UIC, la qual té aliances amb diversos centres –Althaia, Hospital General de Granollers, Quirón, IdcSalut, Hospital de Mollet, Hospital Plató, ICO, Parc Sanitari Pere Virgili i ACEBA– que permeten als seus estudiants la realització de pràctiques. Elorduy va destacar que els objectius de les aliances s'estableixen abans de començar i que es van revisant periòdicament. Així mateix, va afegir que els centres privats estan més enfocats a la productivitat i que poden assumir una quantitat més gran d'alumnes, característiques que beneficien els estudiants. La vicedegana també va donar especial rellevància al fet que a la UIC i a les entitats amb les quals col·labora el pacient és el centre de l'atenció.\nTot seguit, Esteve Llargués, director del servei de Medicina Interna i Especialitats de la Fundació Hospital Asil de Granollers (FHAG), va exposar l'experiència “Compra saludable” d'aquest centre amb els supermercats Coaliment. L'objectiu era generar iniciatives al voltant de la salut que apropin la FHAG a la societat i que contribueixin a millorar el seu benestar mitjançant l'educació sanitària i la recerca, amb el suport i participació del teixit social i empresarial de la ciutat i la comarca. Tal com va donar a conèixer Llargués, aquesta experiència consisteix en donar informació sobre alimentació saludable i equilibrada als mateixos supermercats. Gràcies a aquest projecte, s'han augmentat les vendes d'oli d'oliva verge i extra i s'han reduït les d'oli de llavors. Així mateix, ha pujat la compra de fruits secs recomanats i s'ha disminuït la de fruits secs no recomanats.\nLa taula va finalitzar amb Anna Carol Pérez, directora mèdica de l'Hospital Sant Rafael, qui va presentar la col·laboració entre aquest centre i el Programa Respir –un servei residencial d'estades temporals per a gent gran–. Tal com va exposar, aquesta iniciativa ha suposat la posada en marxa d'una prova pilot per a la provisió de la prestació farmacèutica a Llars Mundet que permet que, després que el servei de Farmàcia de l'Hospital Sant Rafael enviï la medicació en envasos clínics, allà es prepari i es dispensi en unidosis. Això suposa un major consum de fàrmacs per a l'Hospital, fet que li permet aconseguir millors ofertes. Segons Anna Carol Pérez, aquesta col·laboració ha significat un estalvi econòmic per al centre (16-20% sobre el cost de venda pública) i una simplificació organitzativa, a més d'aportar valor afegit en adequació, seguretat i satisfacció.\nII Jornada Tècnica de Col·laboració Publicoprivada (CPP) - Frank Domènech (1014.4 Kb)\nII Jornada Tècnica de Col·laboració Publicoprivada (CPP) - Marta Elorduy (7137.4 Kb)\nII Jornada Tècnica de Col·laboració Publicoprivada (CPP) - Esteve Llargués (3637.2 Kb)\nII Jornada Tècnica de Col·laboració Publicoprivada (CPP) - Anna Carol Pérez (257.2 Kb)\nRoser Fernández: ‘La col·laboració publicoprivada és l’essència del SISCAT’\nLa secretaria general del Departament de Salut, Roser Fernández, va cloure la sessió. A la seva intervenció va definir la col·laboració publicoprivada (CPP) com un valor de gestió pública i com a part inseparable de l'ADN del model sanitari català, ressaltant així la convivència històrica de la cobertura pública i la prestació de serveis privats. Segons va dir, la col·laboració...\nLa secretaria general del Departament de Salut, Roser Fernández, va cloure la sessió. A la seva intervenció va definir la col·laboració publicoprivada (CPP) com un valor de gestió pública i com a part inseparable de l'ADN del model sanitari català, ressaltant així la convivència històrica de la cobertura pública i la prestació de serveis privats. Segons va dir, la col·laboració publicoprivada és l'essència del SISCAT, en el qual entitats de diversa naturalesa jurídica presten serveis públics. A més, va apuntar que el teixit associatiu de La Unió reflecteix aquesta àmplia tipologia d'entitats.\nA continuació, va enumerar els aspectes necessaris perquè funcioni la CPP. En primer lloc, va dir, cal considerar-la un valor i tenir clars els objectius i les regles del joc, així com generar confiança en el model i en la normativa. A més, és necessari establir normes de pagament i finançament i apostar per la transparència de resultats, va afegir.\nPer acabar, Fernández va recordar que la col·laboració publicoprivada ha permès tenir un sistema de salut sostenible sense haver de renunciar al progrés. Aquest fet és, segons el seu punt de vista, prioritari, perquè un país de progrés econòmic i social ha d'apostar pel sector salut.\nPer la seva part, Carles Núñez, vocal-president del Consell de Sector d'Activitat Privada de La Unió va assenyarlar que, en aquests moments, cal que l'entitat construeixi i divulgui un relat sòlid sobre la CPP i les bones pràctiques que se'n deriven. A més, va assenyalar que cal buscar el benchmarking per avaluar i demostrar la validesa de la convivència públic privat que al final recau en una millor atenció al ciutadà.


El Bloc Nacionalista Valencià no detecta irregularitats però sí que admet "mala praxi comptable"\nLa formació no ha localitzat les factures de diversos serveis valorats en 120.000 euros\n2 min. València 24/04/2018 11:51\n651x366 Reunió de la direcció del Bloc Nacionalista Valencià / BLOC NACIONALISTA VALENCIÀ Reunió de la direcció del Bloc Nacionalista Valencià / BLOC NACIONALISTA VALENCIÀ\nLa direcció del Bloc Nacionalista Valencià ha conclòs que l'anàlisi de la documentació de la formació no ha permès identificar "irregularitats en el finançament de les campanyes electorals del 2007 i 2008", tot i que sí que ha admès una "mala praxi organitzativa i comptable" en la relació contractual amb l'empresa de comunicació i marquèting Crespo Gomar.\nEn un comunicat, el principal soci de la coalició Compromís també ha informat que Lluís Miquel Campos, responsable de la campanya electoral del 2007 i actual cap de gabinet del president de les Corts Valencianes, Enric Morera, ha sol·licitat un permís no retribuït per preparar la seva compareixença a la comissió del Senat del 24 de maig que investiga el presumpte finançament il·legal del Bloc i del PSPV.\n120.000 euros sense factura\nEn l'informe aprovat en la reunió d'aquest dilluns, la formació reconeix una "mala praxi organitzativa i comptable" per la falta de conservació dels pressupostos de la campanya i de la "deficient" custòdia de la resta de la documentació de despeses relatives a conceptes no electorals. En concret, fa referència a 120.000 euros que corresponen a serveis prestats per Crespo Gomar per a despeses de la campanya del 2008 (20.000 euros) i a altres fets fora del període electoral (100.000 euros), dels quals no han aconseguit les factures. Sí que han localitzat dues factures de 34.800 i 40.000 euros corresponents a la campanya municipal del 2007.\nDurant la investigació interna que ha dut a terme la formació valencianista, el Bloc assegura haver analitzat els arxius físics del 2007 i d'altres anys, els fitxers informàtics, les còpies de seguretat realitzades i l'hemeroteca.


Promoció d'experiències pel personal sanitari | Penedès Turisme\nPromoció d'experiències pel personal sanitari\nEts personal sanitari? Aquesta proposta l'hem pensat per tu!\nEstabliments de la Ruta del Vi del Penedès us proposen un seguit d'estades i experiències turístiques amb descomptes perque gaudiu del vostre temps al Penedès en agraiment a la vostra tasca al costat de les persones.\nA continuació trobaràs els allotjaments, cellers i empreses que realitzen activitats turístiques i que us ofereixen descomptes per gaudir d'estades als allotjaments rurals, visites als cellers i altres experiències per retrobar-vos amb la vostra gent!\nAquesta promoció va adreçada a tot el personal que treballa en el sector sanitari.\nA continuació trobareu les empreses que ofereixen descomptes (a partir del 10% de descompte per reserva)\nEl detall de la promoció el trobareu a la mateixa web de cada establiment.\nLes reserves o peticions les heu de fer directament amb l'establiment que us interessi; els allotjaments informaran de la disponibilitat i els descompte que correspongui i els cellers o establiments d'activitats turístiques us informaran de les propostes i experiències amb descompte.\nLa durada de la promoció serà d'ençà que s'acabi l'estat d'alarma fins al 30 de novembre de 2020.\nMarxem Nordic Walking Penedès\nFAQs mesures COVID19\nRecursos turístics, municipis i establiments turístics del Penedès estem preparats per rebre’t! Tenim moltes ganes de què puguis gaudir de nou de les experiències a l’aire lliure, de la Ruta del Vi, dels productes de proximitat i t’ho posem fàcil! Perquè estem a punt! Estem segurs!\nEstem atents a totes les indicacions i recomanacions que ens arriben des de les administracions competents, som camaleònics i ens adaptem a les situacions en tot moment, i tot per vetllar per la teva seguretat i per la nostra. Les activitats turístiques al Penedès es reprendran segons la zona sanitària i segons la normativa vigent, complint amb els protocols de seguretat que s'indiquin.\nSi vols visitar el Penedès, consulta les FAQs mesures · COVID19


Fa dos dies va venir a la nostra farmàcia l’Amaia Alcorta, una farmacèutica de l’Hospital de Bellvitge, a explicar-nos les diferències entre grip i refredat.\nPels que no vau poder venir us en fem un petit resum al nostre blog!\nEl virus de la Grip, el trobem sobretot en ambients freds i secs, això fa que sigui més habitual patir la malaltia durant l’hivern.\nHem de destacar que es tracta de un virus molt contagiós.\nEl virus de la grip canvia cada any de forma, fa mutacions cada any, per això la vacuna de la grip és diferent cada temporada.\nEls símptomes principals de la grip són:\nLa grip la es diagnostica bàsicament pels símptomes.\nHaurem d’anar a la consulta mèdica en els següents casos:\nSempre que l’estat del pacient ho requereixi.\nEs contagia molt fàcilment per esternuts, tos i parla, gràcies a les petites partícules que es desprenen d’aquestes activitats. També per superfícies i objectes.\nPer tan cal extremar les precaucions en el cas de tenir la grip, per tal de no passar-la a altres persones amb mesures sobretot d’higiene, com cobrir la boca amb un paper o mocador, llençar els mocadors usats a la brossa i sobretot rentar-se les mans.\nTrobem quatre fases en la malaltia de la grip:\nContagi , quan el virus entre en contacte amb les cèl·lules del nostre cos.\nIncuabació, lel virus es reprodueix ràpidament.\nFebre, quan les defenses del nostre propi cos lluiten contra el virus\nExisteix una vacuna contra la grip i és recomanable sobretot en persones majors de 65 anys, en pacients amb malalties cròniques de pulmons, cor, ronyó i fetge. També persones amb diabetis. I persones que poden transmetre la grip a persones incloses entre els pacients de risc a patir complicacions (cuidadors, personal sanitari…)\nTambé existeix un grup de persones que no s’han de vacunar com son les embarassades, els pacients amb febre, i pacients amb al·lèrgia a proteïnes de l’ou.\nEl tractament de la grip serà bàsicament repòs en llit, alguns medicaments antigripals per reduir-ne els símptomes i altre remeis naturals com el que vam mencionar en el post anterior, equinàcia. Però en cap cas ús d’antibiòtics, ja que estem parlant de un virus i no de un bacteri.\nAixò és el petit resum del que ens va explicar la farmacèutica resident.\nSi voleu assistir en les properes conferències col·loquis, només cal que ens aneu seguint i en sabreu els dies i els temes dels que parlarem.\nMuntaner, 83, 08011 Barcelona | 934 53 08 79


AMPA Frederic Mistral: Festa fi de curs 2012-2013\nUn any més s'apropa el final de curs i ens volem acomiadar amb una gran festa. Perquè ens la mereixem, perquè volem que els nostres fills i filles s'ho passin d'allò més bé i perquè els pares i mares també volem gaudir d'aquesta festa tan especial.\nÉs per això que començarem la festa ben aviat, a les 15:45 amb la tradicional festa de l'escuma (us recomanem que porteu roba per canviar-los).\nDurant tota la tarda hi haurà inflables per als grans i també per als més petits i un munt d'atraccions.\nUn grup de pares i mares ens han preparat uns tallers molt divertits i també podreu jugar unes partides d'escacs de la ma del club Escac i Mat.\nCap a les 17:30 les nenes de Gimnàstica Artísitca ens han preparat una exhibició que ens han promés serà més espectacular encara que l'any passat. Després farem l'entrega de diplomes de les activitats d'Iniciació Esportiva, Multiesport, Gimnàstica i Escacs.\nDurant tota la tarda podreu degustar uns fantàstics creps al nostre bar i per la nit uns espectaculars entrepans. On sopareu millor que al bar de la vostra escola?\nI com no, no podia faltar el nostra DJ particular, DJ de Jose que ens farà ballar fins les 12 de la nit o més...\nI per si no hi hagués prou, aquest any a més farem un sorteig d'una tablet !!. No us oblideu de comprar els vostres números.\nPublicado por AMPA en 21:38


L’arribada de la Covid-19 va suposar un canvi molt gran en el model docent de la UdL, que d’un dia per l’altre va haver de fer totes les classes en línia, majoritàriament mitjançant l’eina de videoconferència del campus virtual. Aquesta eina, a més de poder fer les sessions en directe, també permet enregistrar-les, i durant la pandèmia aquesta opció va ser molt utilitzada pel professorat.\nQuan la UdL va contractar el servei de videoconferència amb l’empresa que proveeix el servei, l’objectiu principal era oferir al professorat un sistema per fer les sessions en línia i no tant per establir un catàleg d’enregistraments permanents. De fet, la UdL va arribar a emmagatzemar, a finals de l’any 2021, 10 terabytes (TB) de vídeo en aquesta eina, distribuïdes en més de 37.200 enregistraments, mentre que el contracte contemplava un emmagatzematge al voltant de 2 TB.\nA la nostra universitat també disposem d’un altre servei que actua com a repositori multimèdia anomenat Kaltura. Aquest servei permet l’emmagatzemament i la reproducció en línia de vídeos i àudios al campus virtual.\nL’eina s’estructura en dos espais. Per una banda tenim el My Media, que és el que s’afegeix a l’espai personal del campus virtual; ofereix la possibilitat d’emmagatzemar diferents arxius audiovisuals, publicar-los en les assignatures, obtenir-ne el codi d’incrustació o enllaç per compartir a altres llocs (com per exemple, a l'enunciat d'una activitat o d'una lliçó). Els elements que hi hagi en aquest espai són de caràcter privat.\nPer una altra banda, tenim el Media Gallery, que és l’espai receptor que apareix a les assignatures, i que permet mostrar els vídeos, àudios o imatges publicats oferint la possibilitat d’ordenar-los en llistes de reproducció. Els audiovisuals es poden pujar directament a l’espai o enllaçar-los del My Media. El contingut d’aquest espai és visible per tots els participants matriculats en cada assignatura.\nPer tal de reduir el nivell d’emmagatzematge contractat per la UdL en l’eina de videoconferència, i evitar la pèrdua dels enregistraments realitzats, principalment, entre el final de curs del 19-20 i el 20-21, els serveix tècnics de la UdL han realitzat una migració massiva dels enregistraments que hi havia emmagatzemats a l’eina de videoconferència cap a Kaltura. Tot i que aquest procés pot generar algun inconvenient als usuaris, es va fer per facilitar la feina a l’hora de preservar aquest material, i poder decidir, amb certa tranquil·litat, quins enregistraments cal mantenir en el temps i quins no.\nEsperem que aquest procés sigui un punt d’inflexió en la gestió dels vídeos docents de la UdL. Des de la unitat SAAD, en estreta col·laboració amb la unitat SIC, seguirem treballant per mirar d’oferir un bon servei de suport i resoldre els problemes que puguin sorgir.\nTambé aprofitem per animar-vos a explorar l’eina Kaltura i totes les seves possibilitats com per exemple, poder fer més enriquidors els vídeos afegint-hi preguntes dins d’aquest o informacions complementaries que poden ajudar a l’estudiant en el seu procès d’aprenentatge.\nÒscar Flores - Unitat SAAD


Arriba la 5a edició de la festa Somriu per la Infància\nPortada Actualitat Arriba la 5a edició de la festa Somriu per la Infància\nFedaia celebra el proper 20 de maig una gran festa solidària a PortAventura\nEl proper 20 de maig, Fedaia, la Federació d’Entitats d’Atenció i Educació a la Infància i l’Adolescència, celebra la cinquena edició de la festa anual que porta per lema “Somriu per la infància” i que vol sensibilitzar i solidaritzar a la societat sobre la necessitat d’invertir en polítiques que garanteixin la igualtat d’oportunitats per a la infància, l’adolescència i la joventut.\nPer celebrar que el “somriure és l’element d’unió que els iguala, més enllà de la seva situació econòmica”, la federació ha organitzat activitats especials com tallers de manualitats, animació i concerts a PortAventura Park, el parc d’atraccions situat a Salou. Enguany està prevista l’assistència de més de 3.500 participants de les entitats d’atenció a la infància de tot Catalunya.\nL’esdeveniment es realitza amb la col·laboració de la Fundació PortAventura, que centra els seus esforços en donar suport a projectes i jornades adreçades a infants i joves en risc d’exclusió per raons socials, de salut o econòmiques. També hi participen l’Obra Social “la Caixa”, l’Ajuntament de Tarragona, l’Ajuntament de Barcelona, Rodalies de Catalunya, Cadena SER, entre d’altres.\nLa FEDAIA és la plataforma que agrupa a Catalunya el conjunt d’entitats d’infància, joves i famílies en risc d’exclusió social o desemparament. Va néixer l’any 1996 i està formada per més de 90 entitats que atenen més de 100.000 infants i 35.000 famílies a través de centres d’acollida residencial i familiar, adopció, pisos assistits, punts de trobada, centres oberts, residències maternals, serveis de teràpia familiar, UECs, PFI i moltes més. El preu de l’entrada solidària és de 20 euros


Mata: “El Consell apel·la a la responsabilitat col·lectiva: Les noves mesures són dures, però necessàries per a contindre al virus” - pspvpsoe\nEl síndic socialista en Les Corts destaca que “la majoria dels contagis s’està produint en reunions familiars i socials. És necessari actuar sobre este tema, i fer-ho ja”\nManolo Mata: “Per a contindre la pandèmia cal actuar amb responsabilitat, tindre fe en les decisions basades en criteris científics que prenen els poders públics com este Consell i seguir les seues indicacions amb disciplina”\nValència, 25 d’Octubre de 2020.- “El Consell apel·la a la responsabilitat col·lectiva: Les noves mesures adoptades per la Generalitat són dures, però necessàries per a contindre al virus.” Així s’ha manifestat hui el síndic del PSPV-PSOE en Les Corts Valencianes, Manolo Mata, en relació a les accions temporals aplicades per la Generalitat per a contindre al virus, com la restricció de moviments nocturns o limitar a 6 persones l’aforament màxim en reunions socials.\nAixí, el també sotssecretari general del PSPV-PSOE, ha afirmat que “és necessari fer un esforç comú, ja que estem en un moment clau en la lluita contra la pandèmia” i que “des del grup parlamentari socialista donem suport a les noves mesures i ens sumem a la crida a la responsabilitat col·lectiva: ´Els altres´, també som nosaltres”. Així mateix, ha advertit que “tendim a pensar que la nostra família i els nostres amics no poden contagiar-nos, però això és precisament el que està passant, la majoria de contagis s’estan produint en reunions familiars i socials. És necessari actuar sobre este tema, i fer-ho ja”.\nEn este sentit, Mata ha insistit que “entre totes i tots hem d’aconseguir doblegar les corbes dels contagis, minimitzar els ingressos als hospitals, millorar l’eficàcia en els tractaments mèdics i contindre la pandèmia perquè nostres UCIs no se saturen”. “Per a aconseguir-ho –insisteix el síndic socialista en Les Corts- és necessari actuar amb responsabilitat, tindre fe en les decisions que prenen els poders públics que, com és el cas d’este Consell, treballen seguint criteris científics, així com seguir les seues indicacions amb disciplina”. Finalment, Mata ha volgut “agrair a la immensa majoria de les valencianes i valencians pel seu comportament irreprotxable i l’esforç que porta realitzant des de l’inici de la pandèmia”.


Paella privada, debat públic | Opinió | EL PAÍS Catalunya\nPaella privada, debat públic\nExplicar com vius ofereix abundant informació emocional sobre el caràcter, el temperament (i de vegades, les habilitats) dels nostres dirigents polítics\nEn una democràcia de l'audiència, i en plena canícula d'agost, gairebé sempre succeeix. El normal esdevé excepcional, l'intranscendent esdevé viral. L'absència informativa o la paràlisi política (com la que vivim en aquests moments) contribueixen a crear el clima favorable per a l'excés, l'escàndol -artificial, gairebé sempre-, o l'especulació. Com més gran, millor. Convertir l'anecdòtic en solemne és un exercici d'ociosos o de jocosos. No ha d'estranyar, i menys a la majoria dels assistents a la paella de la Rahola, el ressò de les seves cançons, el soroll dels seus retuits.\nPerò la revolada causada pot ser una bona oportunitat per, més enllà de l'escuma digital i mediàtica, fer una aproximació a l'àmbit íntim, el privat, el personal i el públic quan es tracta d'un càrrec electe. És un exercici imprescindible si es vol aprofundir més enllà de l'epidèrmic. Un exercici útil si no milites en una trinxera.\nLa primera consideració és que la informació personal i privada pot tenir dimensió política. Explicar com vius (o com et diverteixes, o com estiueges, o amb qui, per exemple) ofereix abundant informació emocional sobre el caràcter, el temperament (i de vegades, les habilitats) dels nostres dirigents polítics. Aquesta informació és important per als electors, perquè amb ella es construeixen els vincles d'afinitat, de simpatia o de confiança. Vincles poderosos, de gran capacitat mobilitzadora.\nCadaqués no és Columbus (capital d'Ohio), encara que alguns creguin que la vila empordanesa representa, com Ohio significa als EUA, la mitjana o el conjunt de Catalunya.\nAlgunes de les imatges i escenes que hem conegut, gràcies a la loquacitat digital de la seva propagadora, haurien estat dissenyades -al mil·límetre- com a part de sofisticades estratègies de comunicació política, en altres contextos com el nord-americà, per exemple. Societat on allò que és personal, i de vegades allò que és íntim, és de naturalesa pública. I aquí les hauríem lloat o aplaudit amb un provincianisme acomplexat. Però Cadaqués no és Columbus (capital d'Ohio), encara que alguns creguin que la vila empordanesa representa, com Ohio significa als EUA, la mitjana o el conjunt de Catalunya. Gran error, com és evident.\nEl politòleg francès Bernard Manin va ser el primer autor a introduir el concepte de “democràcia d'audiència”. Aquesta expressió servia per definir els sistemes polítics democràtics i la seva relació creixent amb les audiències televisives i mediàtiques. Segons Manin cada vegada hi ha menys capacitat de debat sobre propostes, i cada vegada és més important la capacitat d'estar presents als mitjans (i de col·locar missatges, si és possible). Així, la política seria substituïda, creixentment, per la comunicació política i per la imatge -la del líder- que és l'única cosa capaç de retenir a un votant cada cop més infidel que ja no se sent interpel·lat per l'afinitat ideològica.\nLa segona consideració és que vivim en una societat de comunicació litúrgica. Les formes són fons. I sí que tenen interès informatiu (i polític) els noms dels honorables amics i amigues del Molt Honorable. És evident. Els convidats (i qui convida i amb qui es comparteix) es converteixen, en la societat de la interpretació, primer en llista, potser en cercle, i després en grup. Les habilitats culinàries o interpretatives de les persones que van assistir-hi no són rellevants, però sí que desperten una curiositat insaciable. La seva evidència coral, més enllà del desafinació o entonació de les seves veus, sí que pot ser significativa. Segurament, per la tendència gairebé malaltissa a la transcendència semiòtica, alguns dels protagonistes d'aquesta cita estiuenca han hagut de donar explicacions i justificacions. Fins i tot han arribat a renegar, amb preocupació, del seu exhibicionisme digital.\nI aquesta és la tercera consideració. Les xarxes socials s'han convertit en una font d'informació directa i immediata. Carles Puigdemont té un estil presidencial menys rígid i pautat. La seva naturalitat tendeix a l'espontaneïtat, i a una certa ruptura de clixés, arquetips i models. És un president decontraté. Coneix, com bon usuari de les xarxes, el potencial que tenen per crear comunicació de proximitat, conversa oberta i imatge humanitzada. No m'estranya que cantés i li agradi "Let it Be" (“Tot i que puguin estar separats / encara hi ha una oportunitat que ho entenguin / hi haurà una resposta:/ deixa-ho estar”.) No sé si Pilar Rahola es penedeix d'alguna cosa. Però, potser, Carles Puigdemont no tant. Let it Be. Deixa-ho estar.


Inversió - Diari de Girona\njosep huguet 23.06.2015 | 08:43\nHi ha un permanent terrorisme comunicatiu exercit per l'Estat intentant convèncer que el procés democràtic cap a la independència està tenint costos en minva d'inversions. Fa uns dies, la Cambra de Barcelona, amb el seu president, Miquel Valls, i el cap del servei d'estudis, Joan Ramon Rovira, han mostrat amb xifres la falsedat de les informacions intoxicadores. Per saber el comportament de les inversions s'han d'agafar cicles llargs. En períodes curts poden despistar. En part és el que va succeir a Catalunya quan el 2009, en ple inici de la crisi, es van disparar les inversions perquè els actius havien baixat de preu. La sobtada pujada del 2008 va comportar, per efecte rebot, una baixada de l'eufòria inversora els anys 2011 i 2012. El més rellevant, però, és l'increment constant de la mitjana d'inversions brutes registrades anualment en una sèrie que va des del 1993 fins al 2014. Fins i tot en termes relatius, el percentatge d'inversions a Catalunya sobre el total de l'Estat espanyol que va experimentar a la dècada dels 90 una baixada el 27% al 16% del total, ha remuntat en els anys del debat estatutari i inici del procés fins al 20%.\nEl 2014, per exemple, segons Invest in Catalonia, es van registrar 144 projectes d'inversió exterior, davant els 133 de l'any anterior. I uns 86 projectes de fusions i adquisicions davant els 16 de l'any anterior. Un altre element positiu és la tipologia de les inversions. Del 2009 al 2014 Catalunya ha rebut el 35% en Indústria, enfront de només el 29% de la resta de l'Estat espanyol.\nCrec que són unes bones dades per reflexionar quan s'ha produït una històrica bifurcació en el centredreta catalanista. Entre aquells que representant sectors de la burgesia menys depenent de l'Estat han optat per sumar-se al projecte per a un Estat propi, emprès pels sectors populars. I aquells que representant els sectors de la burgesia més dependent de l'Estat (el lobby del Pont Aeri) opten per continuar defensant posicions autonomistes, ni que sigui sota banderes federals o confederals. Els uns s'han llançat amb convicció cap a una proposta que vol i pot homologar Catalunya amb l'Holanda del Mediterrani, com ja ens coneixien els viatgers del segle XVIII. Els altres, conservadors i porucs, opten per continuar sent una classe subalterna provinciana. La clarificació serà bona. L'ultraespanyolisme del PPC's, el confederalisme d'Unió i PSC, i l'independentisme de CDC refundada, ERC ampliada i CUP més aliats. En el terreny incògnit de la puta i la Ramoneta, el conglomerat IC-Podem-Forcades.\nLes dues polítiques\nEscàndols actuals que clamen al cel\nMàsters en cantinflades\nRiscos i proteccions\nBegur pren el relleu de Perpinyà com a Ciutat Gitanera de Catalunya


L'Eurozona registra la menor taxa d'atur des del 2008, però Grècia i Espanya continuen a la cua - Diari La Veu\nEscriba el número 155522\n31 octubre 2019 12:08h\nEls estats de l'euro van registrar al setembre una taxa d'atur del 7,5%./ EFE\nBRUSSEL·LES (ACN). El creixement a l'Eurozona s'ha mantingut en el 0,2% del PIB en el tercer trimestre de l'any, malgrat haver començat el 2019 creixent al 0,4%. Les darreres dades de l'oficina estadística europea, Eurostat, també indiquen que els estats de l'euro van registrar al setembre una taxa d'atur del 7,5%, la més baixa des del 2008. Tanmateix, Grècia i Espanya continuen a la cua en desocupació, amb taxes d'atur del 16,9% i del 14,2%, respectivament.\nPel que fa a la inflació, s'espera que el nivell de preus torne a caure aquest octubre i se situe en el 0,7%. Així, la zona euro s'allunya de l'objectiu del Banc Central Europeu de mantindre la inflació per sota però propera al 2%.\nLa taxa d'atur juvenil també va disminuir al setembre a l'Eurozona i se situa en el 15,9%, tot i que duplica els nivells de desocupació en el conjunt de la població. Grècia i Espanya també encapçalen el rànquing de països de l'euro amb més joves sense feina, i registren unes taxes del 33,2% i del 32,8%, respectivament.\nL'AIReF situa el País Valencià entre les autonomies que més han crescut en el tercer trimestre del 2019\nEl creixement valencià ha estat al voltant del 2,1%\nEscriba el número 497543


Noves tarifes de metro: tot el que has de saber en 2 minuts\nGlobal icon-chevron-right Espanya icon-chevron-right Barcelona icon-chevron-right Noves tarifes de metro: tot el que has de saber en 2 minuts\nPer Marc Andreu Publicació: dijous 2 gener 2020, 12:45h\nUn nou any sempre és sinònim de noves taxes, tarifes, augments i baixades de preus, noves normatives i propòsits a la vista. L'Autoritat del Transport Metropolità de Barcelona (TMB), juntament amb la Generalitat i l'Ajuntament de Barcelona, van tancar l'any amb l'anunci de noves tarifes del transport públic, no exemptes de polèmica i amb novetats que ens caldrà tenir en compte. Per no defallir en l'intent, us hem preparat una guia ràpida i entenedora per enfrontar-vos a les màquines expenedores de targetes sense desesperar-vos.\nT-Usual (substitueix la T-Mes i la T50/30)\nPrestacions: Viatges il·limitats durant un mes (unipersonal)\nPreu: 40 euros una zona (14 euros menys que la T-Mes)\nEt surt a compte si viatges... més de 9 cops a la setmana (sempre i quan tinguis més de 25 anys). És la millor alternativa a la T-Trimestre (t'estalvies més de 20 euros)\nT-Casual (susbstitueix a la T10)\nPrestacions: 10 viatges (unipersonal)\nPreu: 11,35 euros una zona (1,15 més cara que la T-10)\nEt surt a compte si viatges... menys de 9 cops a la setmana\nPrestacions: 70 viatges durant un mes (multipersonal)\nEt surt a compte si viatges... en grups.\nT- Familiar (substitueix la T-10) *A partir de l'1 de març\nPrestacions: 8 viatges en un mes (multipersonal)\nPreu: 10 euros una zona\nEt surt a compte si viatges... en grup i fas poc ús del transport públic\nNoves tarifes 2020\nPrestacions: Viatges il·limitats durant un trimestres\nPreu: 80 euros (25 euros menys)\nEt surt a compte si tens menys de 25 anys i viatges amb freqüència\nPrestacions: Viatges il·limitats durant 24 hores\nPreu: 10,50 euros (destinada a turistes, s'encareix 1,90)\nPrestacions: destinada a nens i joves de 4 a 16 anys. Il·limitada durant un any\nQuè faig amb les antigues targetes?\nDes del 31 de desembre del 2019 ja no es poden comprar els antics abonaments.\nT-10 del 2019: les podràs utilitzar fins al 29 de febrer del 2020\nT-50/30, T-70/30, T-mes, T-mes FM/FN general, T-mes FM/FN especial i T-mes: les podràs utilitzar fins al 29 de febrer del 2020 o fins a la caducitat del títol.\nT-trimestre, T-trimestre FM/FN general i T-trimestre FM/FN: les podràs utilitzar fins al 31 de març del 2020 o fins a la caducitat del títol\nNO T'HO PERDIS: Barcelona estrena un nou parc de 3,6 hectàrees


Cerca totes les ofertes d'hotels a Montry Entrada:\nChambres d'Hôtes Poirier BazinL'habitació i l'amabilitat de l'Olivier. Les seves indicacions ens van anar de fàbula. L'esmorzar molt bo. Establiment molt recomenabl...Habitacions per nit per només159 EUR 1 ComentarisGîtes Poirier Bazin...Habitacions per nit per només476 EUR Més zones a Montry\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Montry Restaurants i cafeteries\nHotels destacats a Montry, Montry\nL'habitació i l'amabilitat de l'Olivier. Les seves indicacions ens van anar de fàbula. L'esmorzar molt bo. Establiment molt...\nXavier, Espanya 12 de gener de 2017 Gîtes Poirier Bazin\nTant si es tracta d'un viatge de plaer com si és de negocis, Gîtes Poirier Bazin és una elecció...\nTots els hotels de Montry\nHotels a Montry: Chambres d'Hôtes Poirier Bazin\nLlocs d'interès a Montry: Au Bon Accueil


Animals i esport, doble ració de "Coolhunters" - TV3\nAnimals i esport, doble ració de "Coolhunters"\nAl Serapi no l'apassionen els animals i segurament tampoc seria un exemple d'esportista, però són tendència i ell et porta allò que és més cool\nSerapi Soler alimentant les vaques, a "Coolhunters"\n09/09/2020 - 15.08\nCaçadors de tendències per partida doble. "Coolhunters" acomiada temporada amb dos capítols que arriben fins allà on nomes ens poden portar les modes. Des de les mascotes amb xarxa social pròpia a les acrobàcies del pool dance. Sessió doble de tendències i, com no, doble ració de "Periodisme extrem" namb Patrick Urbano.\nSí, els animals fan molta companyia i n'hi ha per a tots els gustos. De fet, el Serapi no té gaire estima ni a gossos ni a gats, ni a res que no sigui ell mateix, és clar. Amb tot, investigant tendències, descobreix la moda que els animals tinguin xarxes socials. Així, descobreix l'Eddie, un gos que ho peta a Instagram amb els seus més de 20.000 seguidors.\nTambé es mostra la cara fosca dels animals exòtics i, al final del programa, el Serapi ha de convertir-se en ramader i demostrar que pot cuidar animals i donar-los tot el seu amor. Per la seva banda, en Patrick s'enfronta amb l'actriu del "Polònia" Agnès Busquets, una amant dels animals... o això diu.\nDiuen que l'esport és salut i tenen raó, però en el cas del Serapi l'esport és sinònim de patir i això ens agrada. Buscant entre les tendències esportives actuals, en Serapi vol aprendre Krav Maga, l'art marcial del moment. També intenta enfilar-se en una barra i fer acrobàcies com un professional del pole dance. I finalment acaba suant la samarreta en un partit de futbol que enfronta els integrants de l'equip del programa en un final èpic. Què passarà? Amb tot el que s'ha dit queda clar que el Serapi pot acabar lesionat. A més, en aquest capítol, Cristina Puig, la presentadora de "Preguntes freqüents", passa pel "Periodisme extrem".\n"Coolhunters" investiga què triomfa en el món de la moda\n"Per què vols matar Susanna Griso?", Patrick Urbano a Agnès Busquets\n"Qui ho ha fet millor al 'FAQS', l'Ustrell, la Rosel o tu? Tu, no?", Patrick Urbano a Cristina Puig


Campus Esportiu i de Lleure • Club Esportiu Valldoreix\nCampus Esportiu i de LleureAlfonso Fernández2022-04-20T17:09:26+02:00\nSUMMER CAMP + CAMPUS MULTI ESPORT\n-Per a infants de p3 a p5.\nEls més petits s’iniciaran en diferents esports: tennis, futbol, natació… tot acompanyat de jocs, gimcanes, circuits de psicomotricitat, activitats musicals, sortides pel bosc, tallers de cuina i tallers plàstics. La nostra mascota serà la que ens anirà guiant setmana a setmana a través de diferents temàtiques i propostes didàctiques.\na) FUN SUMMER! Activitats i jocs en anglès\nGood morning & daily routines per començar el dia.\nb)CURSET DE PISCINA:\n1 hora de natació diària amb els monitors referents de cada grup + el nostre coordinador de piscina, acompanyat pels socorristes del club.\nFamiliaritzar-se amb el medi aquàtic a través d’exercicis d’adaptació i seguretat.\nCurset de piscina: iniciació.\nRecomanable: dur material com bombolla o maniguets.\nL’objectiu principal és desenvolupar la coordinació, la consciència corporal, promoure l’esport com un hàbit saludable i fomentar l’ exploració, la descoberta de l’ entorn, la creativitat i la cooperació- relació amb els iguals.\nCAMPUS MULTI ESPORT\n-Per a nens/es a partir sis anys.\nUna proposta mutiesportiva que inclourà la pràctica del tennis, futbol, pàdel, vòlei, natació, activitats aquàtiques, jocs cooperatius, rutes d’orientació… tot acompanyat de reptes, jocs i gimcanes.\na)SUMMER CAMP: Activitats i jocs en anglès\nCircuits i reptes esportius.\nEl nostre ‘’Torneig’’\nb)CURSET DE NATACIÓ:\nJocs aquàtics. ( waterpolo, natació, aquadancing…)\nCurset de piscina: iniciació o perfeccionament.\nEls cursets van en funció de l’edat i el nivell corresponent de cada nen/a.\nL’objectiu principal és gaudir tot practicant esport, fer amistat i cohesió amb el grup tot aprenent els conceptes tècnics i tàctics de cada esport. Tenir present la cura del cos, el respecte entre els iguals tot tenint cura del material i del espai.\nFITXA D’ INSCRIPCIÓ


Avis Legal – la casa Ugalde\nCASA UGALDE, responsable del lloc web, d’ara endavant RESPONSABLE, posa a disposició dels usuaris el present document, amb el qual pretén donar compliment a les obligacions disposades en la Llei 34/2002, de 11 de juliol, de Serveis de la Societat de la Informació i de Comerç Electrònic (LSSICE), BOE Nº 166, així com informar a tots els usuaris del lloc web respecte a quines són les condicions d’ús.\nTota persona que accedeixi a aquest lloc web assumeix el paper d’usuari, comprometent-se al compliment rigorós de les disposicions, així com a qualsevol altra disposició legal que fora d’aplicació.\nCASA UGALDE es reserva el dret de modificar qualsevol tipus d’informació que pogués aparèixer al lloc web, sense que hi hagi obligació d’avisar o posar en coneixement dels usuaris aquestes obligacions, entenent-se com suficient amb la publicació al lloc web de CASA UGALDE.\nNom de domini: www.casaugalde.com\nNom comercial: CASA UGALDE\nEls dissenys, logotips, text i / o gràfics aliens al RESPONSABLE i que poguessin aparèixer en el lloc web, pertanyen als seus respectius propietaris, sent ells mateixos responsables de qualsevol possible controvèrsia que pogués suscitar respecte a aquests. El RESPONSABLE autoritza expressament a que tercers puguin redirigir directament als continguts concrets del lloc web, i en tot cas redirigir al lloc web principal de www.casaugalde.com.\nEl RESPONSABLE reconeix a favor dels seus titulars els corresponents drets de propietat intel·lectual i industrial, no implicant el seu sol esment o aparició en el lloc web l’existència de CASA UGALDE drets o responsabilitat alguna sobre els mateixos, com tampoc respatller, patrocini o recomanació per part del mateix.\nPer realitzar qualsevol tipus d’observació respecte a possibles incompliments dels drets de propietat intel·lectual o industrial, així com sobre qualsevol dels continguts del lloc web, pot fer-ho a través del correu electrònic info@casaugalde.com.\nEl RESPONSABLE s’eximeix de qualsevol tipus de responsabilitat derivada de la informació publicada al seu lloc web sempre que aquesta informació hagi estat manipulada o introduïda per un tercer.\nEl RESPONSABLE no es fa responsable de la informació i continguts emmagatzemats, a títol enunciatiu però no limitatiu, en fòrums, xats, generadors de blogs, comentaris, xarxes socials o qualsevol altre mitjà que permeti a tercers publicar continguts de forma independent en la pàgina web del RESPONSABLE. No obstant això, i en compliment del que disposen els articles 11 i 16 de la LSSICE, es posa a disposició de tots els usuaris, autoritats i forces de seguretat, col·laborant de forma activa en la retirada o, si escau, bloquejant tots aquells continguts que puguin afectar o contravenir la legislació nacional o internacional, els drets de tercers o la moral i l’ordre públic. En cas que l’usuari consideri que existeix en el lloc web algun contingut que pogués ser susceptible d’aquesta classificació, es prega ens ho faci saber de forma immediata.


Criteris d'avaluació i qualificació Tecnologia\nEls percentatges de la composició de la nota final vindrà determinat en funció de les notes que es disposin en cada trimestre. Els alumnes han de estar informats d’aquests percentatges per part del professor.\n2º ESO de TECNOLOGIA A,B,C,D,E amb 1 hora de taller setmanal\nExàmens llibre digital i escrits\nVersiòns dinàmiques, (exercicis del llibre)\nQuadern, documentació, làmines\nTreball, comportament, etc\n3º ESO A,B,C,D de TECNOLOGIA amb 1 hora de taller setmanal\n4º ESO de TECNOLOGIA amb 2 hores de taller semanal\n4º ESO de TIC, TECNOLOGIES DE LA INFORMACIÒ I LA COMUNICACIÒ\nExàmens, proves especifiques\n1º BXT de TIC, TECNOLOGIES DE LA INFORMACIÒ I LA COMUNICACIÒ\n1º BXT de TECNOLOGIA INDUSTRIAL.\nCal dir que l’actitud serà avaluada com negativa si l’alumne falta a més del 25% de les hores lectives, . Així mateix també serà avaluada com negativa en el cas de maltractament d’eines i qualsevol tipus de material als tallers o aules d’informàtica.\nPer a la recuperació d’una avaluació s’aplicarà el criteri d’avaluació continua degut a que molts continguts es repeteixen al llarg del curs, sempre que la mitjana de les avaluacions sigui 5 o superior. En cas contrari, al final de curs es farà un examen de recuperació i es demanarà un projecte quan l'alumne hagi treballat poc o gens al taller.\nLa recuperació dels alumnes amb la matèria pendent de uns altres cursos es farà de la manera següent:\nAlumnes de tercer amb pendent de segon: Si assolissin els continguts del primer i segon trimestre obtindran la qualificació d’apte. En cas contrari hauran de fer un examen, un projecte i treballs de recuperació al segon trimestre. La recuperació la farà el seu professor de tecnologia.\nAlumnes de quart amb pendent de tercer: Si assolissin els continguts del primer i segon trimestre obtindran la qualificació d’apte. En cas contrari hauran de fer un examen, un projecte i treballs de recuperació al segon trimestre. La recuperació la farà el seu professor de tecnologia.\nAlumnes de quart que no cursen tecnologia com a optativa: hauran de fer un examen de recuperació al segon trimestre. El cap de departament els convocarà al principi de curs i els donarà un quadern de activitats relacionades amb la matèria i la proposta d’un projecte que hauran de lliurar abans de la segona avaluació. Aquestes activitats faran mitjana amb l’examen.\nCRITERIS DE PROMOCIÓ.\nEls criteris de promoció que se seguiran serà la consecució satisfactòria i assoliment dels objectius ( i continguts corresponents i assenyalats en la seqüenciació d’aquesta programació ) especificats en els criteris d’avaluació tant per a primer cicle com per a segon cicle i es considerà aquests criteris els mínims a assolir per part dels alumnes.


Bloc a poc: bona lletra | Just another WordPress.com weblog\nI de l’Ebola que en sabem avui?\nL’Ebola era notícia diaria, de vàries pàgines quan hi havia una persona infectada a Madrid.\nAra no h’hi ha cap notícia als diaris. Cap en setmanes.\nJa no hi ha infectats? Ja no hi ha gent que pateix? Famílies que veuen morir els seus fills? O pares? No hi ha dolor? No hi ha por? No hi ha necessitat d’actuació? De recursos? De solidaritat? De la nostra resposta?\nMalhauradament… n’hi molt mil·lers d’afectats, de soferents, d’espantats,\nSón dels nostres? Són germans nostres? Són dones i homes com nosaltres?\nJa ho diu Macaco, si somos hijos de un mismo Dios, por que los ojos se acostumbran a todo este dolor?.. a tanta indiferència, la globalització de la indiferència, com diu el Papa Francesc. Ells en parlen, i actuen, i jo vull afegir-m’hi.\nUn país amb visió de futur\nEns preocupa l’atur. Preocupa el manteniment del Benestar. Preocupa el nivell d’assistència sanitària i de l’educació. En canvi, no preocupa la (baixíssima) natalitat. No preocupa, doncs, com es pagaran en el futur les pensions, o millor no preocupa com NO es pagarà, doncs és matemàticament insostenible si no creix la población. No hi haurà prou treballadors per pagar tants ancians. No tindrem pensions actuals, no tindrem l’assistència sanitària actual. No és ideología: són matemàtiques, per molt slogan polític (que suma zero).\nAquesta part d’Europa ha decidit no tenir fills: menys matrimonis, menys compromís, ménys fills, menys família, més individualisme, més materialisme, més consumisme, més benestar? BENESTAR? De debò?\nEntra un nen a l’autobus i desperten somriures arreu. Un nen porta esperança. Un col·legi contagia il·lusió. Un germà és el millor regal. Tres germans no s’avorreixen mai, no calen joguines ni despeses ni viages…\nQue ha enganyat un país que no té fills?\nQuin misteri meravellós mou els pares de famílies nombroses?\nVacances de veritat\nVacances! De les primeres de la meva vida professional. Aniré a l’aeroport a veure sortir avions i al delta del Llobregat me’n riuré del delta del Nil. Obriré el diari a la plaça del poble, paper a paper a l’ombra del til·ler. D’espectacle musical, escolliré cantar amb la coral de la parròquia, que omple l’esperit i no buida la butxaca. Faré, ben acompanyada, el camí de Sant Jaume des de Manresa a Igualada, amb parada profunda a Montserrat: m’aprimaré sense pagar gimnàs, prendré el sol i retrobaré el nord sense psicòleg. Agafaré un tren d’aquells que van a poc a poc: com més trigui, més converses tindré, més històries sentiré com a meves. Dedicaré unes hores a Càritas, un treball remunerat amb somriures, i em convertiré en milsomriurista.\nEscric aquesta carta perquè compartir em fa feliç. I d’aquí un mes, a treballar de valent, amb més esperança.\nEtiquetes: crisi grega riquesa catalunya drets deures agraïment emprenedors turisme acomiadament funcionaris corrupció progres alcalde atur\nEtiquetes: eurovegas joc catalunya honor generalitat subvencions adelson\nParlar clar, si us plau… i gràcies!\nDret de parlar en tenim tots. Dret que ens parlin clar, sembla que no en tingui ningú. ¿Fem una repassada? El president de l’Estat abans de les eleccions. El capità d’un vaixell on es juguen la vida 4.000 persones. El futbolista que no recorda què ha fet al camp. La publicitat que ven somnis que no es fan mai realitat. Els participants de tants programes televisius de colors (rosa, negre, groc escàndol…). El constructor de vivendes sobre la qualitat dels materials. L’infidel amb el cònjuge, amb els fills, amb els parents. Per això, quan he sentit parlar el bisbe de Tarragona m’he sorprès. Molt positivament. Parla clar i català. ¿Que potser no fa enquestes per veure si cau bé un raonament? ¿No dissimula per protegir-se? ¿Està disposat a ser desqualificat per sempre? ¿No té por de perdre clientela? ¿No defuig les preguntes incòmodes amb còmodes respostes políticament correctes? Doncs jo li agraeixo de veritat la claredat. Ja tenim prou personatges giratoris, boirosos i aprofitats. I agrairia un debat d’idees, no una cridòria ni un tir al plat. I més quan els fets desgraciadament van molt més avançats que les paraules: els llegim en la secció de successos i haurien de fer-nos pensar i buscar entre tots vertaderes respostes constructives, i la religió (no totes, és ben clar) en té plenes d’esperança.\nEtiquetes: clar catala bisbe tarragona església violència genere sexe veritat engany mentida govern president politicament correcte incorrecte corrupció dona\nEtiquetes: 15M, autoritat, campanya, català, catalunya, hipocreis, informe pisa, medicina, miopia, politica, revolucio, treball\nEtiquetes: 15, 15-m, adio, africa, barcelona, catalunya, comunicació, corrupció, crisi, discriminació, donació, familia, guerra, maig, media, missioner, organs, periodisme, positiva, premsa, treball, tv


Fi de la 5ª edició del Rafa Nadal Tour | Fundació RafaNadal\nFi de la 5ª edició del Rafa Nadal Tour by Mapfre, a benefici de la fundació\nEl circuit juvenil de tenis Rafa Nadal Tour by Mapfre ha celebrat del 19 al 22 de setembre l'etapa final de la seva cinquena edició. 32 joves tenistes han participat en aquest master, celebrat a la Rafa Nadal Academy by Movistar, a Manacor (Mallorca). El Rafa Nadal Tour by Mapfre és un circuit solidari, i és que la totalitat dels beneficis econòmics es destinen a finançar els projectes d'educació i esport de la Fundació Rafa Nadal, a Espanya i l'Índia.\nRafael Nadal, present tant en el sorteig dels quadres com en el lliurament de premis, va dirigir unes paraules als participants: “Recordo els anys en el que participava en tornejos juvenils com uns dels millors de la meva vida; espero que vosaltres estigueu gaudint també d'aquesta experiència gràcies al Rafa Nadal Tour by Mapfre”. “Molta sort a tots i passeu-ho molt bé, que és el més important”, va afegir.\nParal·lelament a la competició tenística, durant el master s'han dut a terme activitats i dinàmiques de promoció dels valors de l'esport, un pilar essencial del circuit i que li dóna singularitat. Exemple d'això és el fet que 4 dels 32 participants al master es van classificar al ser els guanyadors del Trofeu de Valors, sent així els jugadors que al llarg dels tornejos previs van posar en pràctica uns valors, una actitud i un comportament més positiu.\nPrèviament al master, aquesta 5ª edició del Rafa Nadal Tour by Mapfre ha estat formada per sis tornejos, disputats en diferents ciutats espanyoles al llarg de l'any: Barcelona, Sevilla, Valldoreix (Barcelona), Zaragoza, Alacant i Madrid. En total, s'han registrat 2.500 inscripcions, que s'han traduït en un total d'1.500 participants –ja que un mateix jugador pot haver-se inscrit en més d'un torneig-. Cal destacar també que els tenistes participants han estat de 51 nacionalitats diferents.


Cap positiu de coronavirus a la primera jornada de proves PCR massives a Ciutadella\nSalut i nutrició 09/09/2020\nUn total de 115 persones van desfilar per l'envelat situat al centre de salut del Canal Salat\nEls joves van respondre a la crida de les autoritats per a fer-se les proves a Ciutadella. IBSALUT\nCiutadellaCap persona de les 115 que es van sotmetre aquest dimarts a les proves PCR i l’estudi de serologia, impulsat per l’Àrea de Salut de Menorca a Ciutadella, no ha donat positiu. El cribratge massiu continuarà a l'envelat annex al centre del Canal Salat fins dissabte, tot i que des de l’IB-Salut no descarten allargar una setmana més les proves, que tenen com a objectiu reduir la propagació de la covid-19 a Ciutadella i posar fi a la transmissió comunitària.\nDe tota manera, fonts de l’Àrea de Salut de l’illa consideren que la mostra és molt petita i que, en cap cas, els resultats són representatius ni es poden extrapolar. D’altra banda, destaquen que, gràcies als zero positius, no s’ha hagut d’aïllar cap persona. Aquest dimecres passaran per l'envelat de la Unitat Volant d’Atenció al Coronavirus (UVAC) un total de 150 ciutadellencs entre 14 i 40 anys, a més de cuidadors a domicili de persones majors o infants.\nL’IB-Salut adverteix de la importància de garantir unes proves amb totes les mesures de seguretat per evitar la concentració de persones a l'envelat covid-Exprés; “més que augmentar cites diàries, s’allargaran els dies de l’estudi”. La primera sessió de cribratge va desenvolupar-se amb normalitat.\nSalut inicia a Ciutadella les proves massives de PCR per posar fi a la transmissió comunitària\nmenorca coronavirus covid 19 PCR serologia canal salat ajuntament de ciutadella


més content que un gínjol: ROMANÇO LITERARI 29 / COL·LABORACIÓ AMB EL 100è JOC LITERARI\nROMANÇO LITERARI 29 / COL·LABORACIÓ AMB EL 100è JOC LITERARI\nEl blog Tens un racó dalt del món (http://jmtibau.blogspot.com/) arriba avui al 100è joc literari, i per a celebrar-ho em plau col.laborar amb el següent text:\nIgnore quin dia vaig ser conscient de la presència de Delfina al tren. La nit que s'aturà per hores entre Silla i Benifaió, ja era una existència coneguda per a mi. En aquell vagó, on els pocs viatgers esperàvem amb impaciència que el tren es posar en marxa una altra vegada, Delfina i jo creuàrem, potser, les nostres primeres paraules, però sé que les d'aquella nit no foren les notres primeres mirades\n-Algun desgràciat que s'hi ha tirat. Ara, veges tu, fins que no vinga el jutge per l'alçament del cadàver, el tren no arrancarà una altra volta -aventurà amb aquella seguretat de qui està avesat a aquestes circumstàncies, com si en compte d'un suïcidi es referira a la tardança del metge en la cua de la consulta d'un ambulatori qualsevol-. Ells, els de Renfe, no ho diuen mai, és un tema tabú entre ells i no ho volen admetre mai, de cap de les maneres, davant del públic, sempre van donant excuses ridícules: que si deficiències imprevistes en el corrent elèctric, que si una avaria que se solucionarà de seguida, que si això i allò... però passa el temps i el cas és que estan esperant el jutge i els funcionaris per poder retirar de les vies el cadàver o el que en quede. I ara en aquestes hores de la nit, vés i busca el jutge.\nEs tracta del fragment inicial d’un llibre en concret que heu d’endevinar. Per tal de facilitar-vos la feina us regalo aquesta pista: consulteu un post anterior punxant ací, on hi ha citat el nom d'una altra obra de l'autor i... potser fins i tot algun indici més!\nTrobareu les instruccions per a participar en aquest joc a Tens un racó dalt del món (http://jmtibau.blogspot.com/2009/03/100e-joc-literari.html)\nPodreu obtenir punts per al sorteig mensual que, en aquest cas, és un lot de llibres de Cossetània Edicions, i qui encerti més fragments inicials aconseguirà, a més i sense sortejos, un dels llibres de Tibau dedicat.\nPublicat per ginjol a 0:36\nEtiquetes de comentaris: Jesús Tibau, Jocs, Romanços literaris\nEhehemmm... la pista no porta a cap post anterior (què és una pista trampa?) :)\nTrini, la pista porta a un post anterior. Potser t'has confòs perquè el capçal és pràcticament igual. Però la pista és vàlida i (crec que) molt bona.\nI una altra pisteta extra? :-)\nJo, per demanar que no quedi... jeje